La Casa de Cultura acull la presentació del llibre ’20 años’, de Blanca N.M.
2025-07-24

Divendres que ve 18 de novembre, la Casa de Cultura acollirà la presentació del llibre ’20 años’, de l’autora Blanca N.M i publicat per Azur Grup Editorial. Serà a les 19.00 hores a la Sala d’Audiovisuals.

El llibre està basat en un fet real d’una supervivent a causa de maltractaments. Blanca és una jove de tot just 20 anys, amb molts somnis per complir, fort, alegre i lluitadora. A la seua curta edat, es veu embolicada en una vida, que, sense ella esperar-ho, serà el principi de la seua tortura. On ella sempre va pensar que si algú li feia mal podria anar-se d’una forma senzilla, va comprendre que tot el que havia pensat no era res fàcil de dur a terme, veient-se atrapada en una vida turmentada.

Es tracta d’una història esquinçadora, on Blanca ha sabut transmetre, des d’un llenguatge pla, el terror, l’horror i sofriment que moltes dones, per desgràcia, pateixen en silenci. El lector s’estremirà davant les realitats que es van narrant d’una forma directa i senzilla, al llarg del llibre.